

**VALSTYBINĖS MAISTO IR VETERINARIJOS TARNYBOS**

**DIREKTORIUS**

**ĮSAKYMAS**

**DĖL VALSTYBINĖS MAISTO IR VETERINARIJOS TARNYBOS DIREKTORIAUS 2011 M. BIRŽELIO 8 D. ĮSAKYMO NR. B1-245 „DĖL VALSTYBINEI MAISTO IR VETERINARIJOS TARNYBAI PAVALDŽIŲ BIUDŽETINIŲ ĮSTAIGŲ REORGANIZAVIMO, REORGANIZAVIMO SĄLYGŲ APRAŠŲ PATVIRTINIMO IR NACIONALINIO MAISTO IR VETERINARIJOS RIZIKOS VERTINIMO INSTITUTO NUOSTATŲ PATVIRTINIMO“ PAKEITIMO**

2019 m. sausio 4 d. Nr. B1-2

Vilnius

Vadovaudamasis Lietuvos Respublikos veterinarijos įstatymo 6 straipsnio 1 dalies 12 punktu, Valstybinės maisto ir veterinarijos tarnybos nuostatų, patvirtintų Lietuvos Respublikos Vyriausybės 2000 m. birželio 28 d. nutarimu Nr. 744 „Dėl Valstybinės maisto ir veterinarijos tarnybos nuostatų patvirtinimo“, 11.3.2 ir 20.8 papunkčiais:

1. P a k e i č i u Nacionalinio maisto ir veterinarijos rizikos vertinimo instituto nuostatus, patvirtintus Valstybinės maisto ir veterinarijos tarnybos direktoriaus 2011 m. birželio 8 d. įsakymu Nr. B1-245 „Dėl Valstybinei maisto ir veterinarijos tarnybai pavaldžių biudžetinių įstaigų reorganizavimo, reorganizavimo sąlygų aprašų patvirtinimo ir Nacionalinio maisto ir veterinarijos rizikos vertinimo instituto nuostatų patvirtinimo“:

1.1. pripažįstu netekusiu galios 10.1.9 papunktį;

1.2. pakeičiu 10.1.15 papunktį ir jį išdėstau taip:

„10.1.15. bendradarbiauja su kompetentingomis institucijomis, mokslo ir mokymo įstaigomis, Europos maisto saugos tarnyba ir kitomis nacionalinėmis ir tarptautinėmis rizikos vertinimo institucijomis ir įstaigomis informacijos mainų, analizės ir platinimo srityse,“;

1.3. pakeičiu 12.1. papunktį ir jį išdėstau taip:

„12.1. nustatyta tvarka gauti iš valstybės ir savivaldybių institucijų ir įstaigų informaciją ir dokumentus, kurių reikia maisto ir pašarų saugos ir kokybės, gamtinio vandens saugos, rizikos gyvūnų sveikatai ir gerovei vertinimui atlikti;“.

2. N u s t a t a u, kad šis įsakymas įsigalioja 2019 m. sausio 10 d.

Direktorius Darius Remeika